JohanHeinsen/ENO huggingface dataset:
Viborger Samler, 1848-04-04
Fra Stettin skrives under 25de Marts. Efter en hertil fra England ankommen Beretning har den engelske Marine engageret 32 danske Lootser. Hensigten med denne Ansættelse kan kun være den at tjene ombord paa den engelske Flaade, der er bestemt til at krydse i Østersøen, rimeligviis for i Forening med den danske Escadre at blokere Havnene i Slesvig Holsteen. (J en Skrivelse fra Kiel af 28de Marts omtales paa slesvig-holsteensk Maneer, at de Danske ved Hjælv af deres Søkrigsdamp skibe ville i en kort Tid kunne drive Sørøveri i Østersøen, naar de danske Marineofficerer ville nedlade sig til et saadant Skridt.)
Viborger Samler, 1848-04-04
Fra Berlin, den 29de Marts, meldes, at Posens Anliggender beskjæftige i særdeles høi Grad det preussiske Ministerium. Sagen maa snart komme til en Afgjørelse. Allerede er Fyrst Czaratoryski og flere polske Magnater ankomne paa deres Reise til Polen til Preussens Hovedstad Berlin. Lægge vi hertil Stemningen i Galizien og alle de Facta, der hentyde paa en almindelig Opstand i hele Polen, saa tør man hvert Øieblik imødesee en almindelig Væbning. - En Krig med Rusland synes uundgaaelig, og allerede beregne vore Blade de gjensidige Stridskræfter.
Viborger Samler, 1848-04-04
Wiener Zeit. melder fra Galizien, at en Art Folkeopstand har ledet til Afskaffelsen af alt Hoveri.
Viborger Samler, 1848-04-04
Sverrig. Stedfundne Uroligheder i Stockholm den 19de Marts, hvorved 13 Personer mistede Livet, har foranlediget Kongen til at indkalde Tropper af Landets Hær til Hovedstadens Garnison.
Viborger Samler, 1848-04-04
Af de med Hamborgerposten i Gaar ankomne Nyheder, maae vi indskrænke os til følgende korte Meddelelser fra Udlandet: Saa ubegribeligt det end er, saa vist er det dog, at tilforladelige Efterretninger endnu mangle fra det østerrigske Lombardie, hvor de østerrigske Tropper fegte paa eengang med Lombarderne, flere af de fra Radetzky frafaldne Tropper, hvoriblandt endogsaa nævnes Tyroler, jægere og ungarske Grenadeercompagnier, samt Tusinder af Frivillige fra Piemont. Wiener=eit. af 29de Marts meddeler fra Mailand Privatefterretninger, ifølge hvilke Sagerne staae godt for Østerrigerne. En fra Verona den 24de afsendt, og til Wien den 28de Marts ankommen Coureer stadfæster Gjenbesættelsen af Mailand; Mai lænderne skulle, efterat 2 store Gader, fra hvis Bygninger sydende Olie og Beeg kastedes ned paa Soldaterne, vare sammenskudte, have paa en tryglende Maade tilbudt deres Underkastelse, ligesom og, at de piemontiske Friskarer ere efter en rasende Kamp drevne tilbage af 2 østerrigske Jægerbatailloner. Mantua, der er i Østerrigernes Besiddelse, er erklæret i Beleiringstilstand; Radetzky skal være paa Marschen til Verona, hvor Hertugen af Modena var ankommen paa Flugten fra sit Land. Hertugen af Parma beleiredes i sin Residentsstad; man frygter for hans Liv. J Venedig skulle to Partier have dannet sig; Fortet Margliera som bestryger Jernbanebroen, havde østerrigsk Besætning.
Viborger Samler, 1848-04-04
Derimod vedblive Schweizerefterretningerne at lyde gunstige for Maillændernes Sag. Saaledes beretter „Neu Zur. Zeit. efter et Brev fra Mailand af 24de, at den østerrigske Hær, der hidses som Vildt, har taget Retningen til Lodi for at naae Fæstningerne Pizzighetone og Mantua Fra Frankfurt am Main meldes den 29de Marts at man frygter for Uroligheder sammesteds, naar den store Forsamling afholdes. Kattemusik er bragt flere Gesandter; hos den preussiske Gesandt har man slaaet Vindues ruderne ind. Man frygtede for flere voldsomme revolutionaire Forsøg fra de badenske og franske revolutionaire Muldvarpes Side for at tiltvinge sig Tydsklands Proclammering som Republik. Der skal imidlertid være draget Omsorg for, at Forsamlingen hellere vil opløse sig end give efter for Magten. - Vi vende os herfra til Preussen, hvor de herskende liberale Jdeer allerede have indvirket saa meget, at det neppe organiserede preussiske Ministerium har maattet tage sin Demission. Grev Arnim og Gen. Rohr have indrakt deres Demission, der er bevilget. Ogsaa Greven af Schwerin har bedet om sin Afskeed. Camphausen og Hansemann ere kaldte til Kongen.
Viborger Samler, 1848-04-04
De danske Ministre - Orla Lehmann og Grev Knuth ere fra Rostock afreiste til Berlin. Man var i Rostock af den Mening, at Fiendtlighederne paa dansk Side ikke vilde begynde for disse Herrers Tilbagekomst. Hidtil passere disse Skibe uhindrede Sundet, kun – saa meldes fra Hamborg under 31te Marts - skulle slesvig-holsteenske Skibe være anholdte og deres Matroser bragte ombord paa den danske Flaade.
Viborger Samler, 1848-04-04
Efter de nyeste Efterretninger fra Berlin er Camphausen udnævnt til Premierminister, Hansemann til Finantsminister og General Reyher til provisorisk Krigsminister. Magistraten i Berlin har tilstaaet de trængende Barricade-Kæmpere og Constructeurer en overordentlig Understøttelse.
Viborger Samler, 1848-04-04
Fra Paris meldes under 28de Marts, at Centralclubden for Pariserdammerne har besluttet en Adresse til Regjeringen om at reclamere Valgretten for alle Fruentimmer.
Viborger Samler, 1848-04-04
Fra London skrives under 28de Marts, at Prindsen, af Preussen er ankommen til London – efter the Timis - i en fortrolig Mission fra Kongen af Preussen, til Dronning Victoria.
Viborger Samler, 1848-04-04
Vi ende dette korte Referat med følgende Passus af Minister v. Gagerns Tale (d. 27de Marts) i det 2det Kammer i Hessen-Darmstadt: "Statsregjeringen har alvorlig Grund til at frygte for, at Europas Fred vilblive forstyrret. Det er med Hensyn til de folkeretlige Forholds Bestaaen vel temmelig ligegyldigt, om enten en Folkeregjering erklærer en anden Folkeregjering Krig, eller om den tillader, at der indenfor dens Enemærker finde krigeriske Rustninger Sted, der have til Hensigt at forstyrre Roligheden i Nabostaterne og styrte den derværende Tingenes Orden. En saadan Tilstand truer at indtræde imellem Frankerig og Tydskland. Le dru-Rollins Tale er at læse i alle offentlige Blade, og dette Medlem har den største Indflydelse paa Pariserbefolkningen. Hessen Darmstadts Regjering forlanger et Tillidsvotum. Tydskland vil underkaste sig en Reform fra Grunden; men det vil selv udføre sine Reformer, og det vil vide at modstaae den Røverfærd, hvormed det trues.
Viborger Samler, 1848-04-04
Dagsposten medbragte ingen tydske Aviser.
Viborger Samler, 1848-04-04
Jndenlandske Efterretninger. Jfølge Hemp. Av. ventes Hs. Maj. Kongen paa Onsdag (imorgen) med et Dampskib til Fredericia. En Handlende i Kjøbenhavn har skjænket et i Veile indladet Parti Havre paa 400 Tdr. til Cavalleriets Brug. (Aftbl.)
Viborger Samler, 1848-04-04
Hertugen af Augustenborgs Rideknægt kom forleden Dag igjennem Nyborg. Han vilde ikke længere tjene sin forræderske Herre, uagtet denne gjorde ham de bedste Tilbud og nødig vilde af med ham.
Viborger Samler, 1848-04-04
Randers Dragoner passerede i Søndags Aftes igjennem Kolding. Garver Gohlmann, Postholder Raben og en Sognefoged ere i Søndags førte som Arrestanter til Fredericia, hvor ogsaa den tidligere anholdte Borgmester Schow fra Apenrade sidder. I Haderslev er under Ledning af Professor Flor og Lieutenant Jensen Tusch oprettet en Øvelsesskole for de unge Mennesker, der paa de af Krigsministeren tilbudte Vilkaar ønske at indtræde i Bataillonerne.
Viborger Samler, 1848-04-04
Under Forhandlingerne ved den slesvigske Forenings Generalforsamling i Haderslev den 31te Marts modtog den Stænderdeputerede Møller Staal en Skrivelse fra den provisoriske Regjering, i hvilken han indkaldtes til at indfinde sig i det for den fælles Stænderforsamling for Slesvig=Holsteen i Rendsborg ansatte Møde den 3die April. Hr. Staal oplæste denne Skrivelse, til Harme for Nogle og til Latter for Flere, hvorpaa han sønderrev den i mange smaa Stykker. Et stormende Bifald af Forsamlingen og 9 Gange gjentaget Hurra for Kong Frederik VII. fulgte. Dette, antog man, kunde tilstrækkelig gjælde for Protest fra den slesvigske Forening. (Dvk.)
Viborger Samler, 1848-04-04
Arrestationen af de i Gaarsavisen omtalte Embedsmænd af Haderslev Vesteramt er skeet af Ribe Amt efter indhentet bemyndigelse fra Generalcommanden. - Jnspecteur Nissen paa Godset Gram har høitideligt erklæret, at han var radical dansk, som Følge heraf have Bønderne lovet at vedblive at adlyde ham. (Udtog af et Brev fra en Jæger af 3die Jægercorps.)
Viborger Samler, 1848-04-04
Haderslev, den 29de Marts. Vi ankom til Kolding, igaar Aftes og bleve indqvarterede Kl. 11. Jmorges Kl. 3 fortsattes Marschen hertil, hvor vi ankom til Middag, og ventede at vi skulde have gjort det første Angreb her men alle Tydskerne vare afreiste herfra, paa nogle Faa nær, som vi nu have sat i Opbevaring indtil videre Men derimod maae jeg sige om Slesvigerne, at de har modtaget os som vi kunde være Engle, der vare sendt dem som Skytspatroner; ja, jeg kan ikke sige Dem den Glæde hvormed vi ere modtagne. – Et Par Tydskere som i Nat nærmede sig vore Forposter, ere nedsablede. Jeg skal paa Vagt i Nat, og venter, at vi atter imorgen tidlig skulle marschere, hvor der udentvivl vil komme til at staae den første Kamp. Vi ere idag indmarscherede 3 a 4000 Mand, og vente hvert Øieblik flere. Je skal paa Vagt og kan ikke skrive meere; det er den trediNat, hvori vi kun have nydt lidt Søvn. Hele Mandskabet, saavidt man hører og seer, er oplagt til at begynde Kampen, hvornaar det skal være, og vi sorte Jægere, som skal staae i Spidsen, skal pille Tydskernes Øine ud, som det var nogle Ravne. Vi har i Dag faaet noget i Bøssen, som jeg tænker, vi skulle faae sendt bort i Morgen." (Spd. Av.)De i Flensborg værende 2300 slet bevæbnede Friskarer bestaae af Studenter og Latinere; de spadsere omkring i Byen, nogle i store Slængkapper, andre i polske Frakker, de fleste med lange Skjæg og dito Haar nogle med Hat, andre med Kasket, den ene med en Hirschfænger, den anden med Sabel osv.
Viborger Samler, 1848-04-04
Fra Natzeborg skrives, at de derværende Autoriteter, have anerkjendt den provisoriske Regjering og at 60 Mand af de lauenborgske Jægere ere afgaaede til Rendsborg.
Viborger Samler, 1848-04-04
(Børsenh. tilføier, at de ere komne igjennem Hamborg)
Viborger Samler, 1848-04-04
Afvigte 24de Marts copuleredes i Schym Kirke et Ægtepar, hvis Alder sammenlagt udgjør 140 Aar; Brudgommen 72 og Bruden 68 Aar gl. (Thist. Av.) Viborg. For at det herværende militaire Detaschement kan følge deres Brødre i Kampen for Fædrelandets ærlige Sag, have flere af Byens Jndvaanere vedtaget at afgive den fornødne Vagt ved Straffeanstalten hersteds, og er der i nævnte Anledning afgaaet Skrivelse til Generalcommanden.
Viborger Samler, 1848-04-04
Dagsposten bringer Efterretning om at 500 Trainkudske skulle udskrives.
Viborger Samler, 1848-04-04
General Castenschjold kommer om nogle Dage hertil Byen.
Viborger Samler, 1848-04-04
Frivillige Cavallerister, der stille sig med Hest og Vaaben, nyde fra den Tid de ere samlede i Corps og indtil de atter forloves, Lønning og Forpleining som Linie-Cavalleriet, saavel Officierer, Underofficierer som Menige.
Viborger Samler, 1848-04-04
J den af Stiftsprovst Ursin imod Kjøbmand S. Hagemann anlagte Sag, der var foranlediget af et af Sidste i nærværende Blad indført Jnserat med Hensyn til nogle af Stiftsprovsten holdte Liigtaler, er der i disse Dage afsagt Dom ved Underretten, der gaaer ud paa: at Parterne bør for hinandens Tiltale frie at være, Proces Omkostningerne hævede og Stiftsprovstens befalede Sagfører tillagt 30 Rbd., der skal udredes af det Offentlige.
Viborger Samler, 1848-04-04
Paa Midfaste=Onsdag prædiker Hs. H. Hr. Stiftsprovst Ursin i Domkirken.
Viborger Samler, 1848-04-04
AVERTISSEMENTS. Domkirkens Regnskab for Aar 1847 er fremlagt til Gjennemsyn paa Raadstuen i 3 Uger fra Dato hver Søgnedag fra Kl. 2 til 4.
Viborger Samler, 1848-04-04
Viborg Domkirkes Jnspection, den 4de April 1848.
Viborger Samler, 1848-04-04
At Jndleveringstiden for Breve til Afgang med Dagvognen bliver fra 1ste April til October Maaneds Udgang, saaledes: Onsdag Formiddag fra Kl. 8 til 9 med Dagvognen til Randers. og Løverdag Aften fra Kl. 8 til 9 med dito til Aarhuus over Ans, bekjendtgjøres herved til de Corresponderendes Efterretning. Viborg Postcontoir, den 3die April 1848. Hansen.
Viborger Samler, 1848-04-04
Opfordring. til Landcommunerne i Aalborg Amt. Jdet vort Fædreland ved Forræderi og Oprør er geraadet i Fare, føler enhver god Borger og Undersaat sin Pligt, saavidt muligt, at bidrage til Landets og Kongens Forsvar og Ære. Men denne ligesaa almindelige som hæderlige Jver vil kun udrette lidet, naar den splittes og spildes i Enkeltes Bestræbelser, og der ingen kraftig Samvirken finder Sted. For at frembringe denne, tillade vi os at opfordre samtlige Sogneforstanderskaber i Aalborg Amt til, ved en Delegeret af hvert Forstanderskab at holde Møde i Aalborg Løverdagen den 8de April, Formiddag Kl. 9. Ved Opslag paa Raadstue døren vil det bekjendtgjøres hvor Mødet holdes. Blandt de Gjenstande, som vi mene maatte komme til Forhandling, anføres her: 1) Almindelig Væbning af det hjemmeværende Mandskab; Vaabnene, hvortil vi ansee Landse eller Pig hensigtsmæssig, med Skaft af 4 Alens Længde; Øvelsesmaade og Communicationsmiddel. 2) Ved Sogneforstanderskabernes og enhver god og indsigtsfuld Mands Bestræbelser at forebygge Creditorernes høist ugrundede Frygt, og deraf følgende skadelige Jndtrængen paa Sparekassen om deres Tilgodehavende. 3) Nøiagtig Control med alle fremmede Reisende og Omvankende. 4) Om det ikke, som vi antage, ansees hensigtsmæssigt, at hver Commune selv anskaffer de af Kongen reqvirerede Heste til Statens Tjeneste, og holder dem beredte. Det antages at blive i Hest af c. 130 Tdr. Hartkorn, 5) Opfordring. igjennem Sogneforstanderskaberne til samtlige Jndvaanere om Pengebidrag til Landets Forsvar, efter Evne og Villie. – J det Undertegnede ere tilsinds, Enhver i sin Kreds, foreløbigt at virke i den antydede Retning, indbyde vi, foruden Landcommunerne, Amtsraadet, eller saamange af dets Medlemmer, som finde Leilighed dertil, og Dhrr. Retsbetjente, saavelsom enhver anden fædrelandssindet Mand, til at deeltage i Mødet. p. t. Aalborg, den 1ste April 1848. A. Recke, Eier af Sohngaardsholm. N. Albrectsen, Capellan i Ellitzhøi. Petersen, Amtsraads Medlem, Eier af Oue gaard. R. S. Deichmann, Præst for Ferslev og p. t. Formand. A. Faurschou, Eier af Annerup og p. t. Formand. Lassen, Formand for Nørretranders Sogneforstanderskab.
Viborger Samler, 1848-04-04
Et Parti Fløielsgræsfrø. er hensat til Salg til billig Priis hos A. W. Sandberg.
Viborger Samler, 1848-04-04
Kirsebærviin. sælges for 2 Mk. pr. Flaske hos A. W. Sandberg. Circa 4 Tdr. Land geometrisk Maal, beliggende paa denne Byes Søndre Mark, hvori i sidste Efteraar er nedlagt 15 Skpr. Rugsæd, kan underhaanden paa billige Vilkaar faaes til Leie paa 8te Aar, naar derom snart accorderes med undertegnede Eier. Viborg, den 3die April 1848. Edv. Handberg.
Viborger Samler, 1848-04-04
Den til Torsdagen den 30te f. M. berammede Auction over de Procurator Nyboes Dødsboe tilhørende Eiendele, som paa Grund af Omstændighederne blev opsat, afholdes imorgen den 5te D., Formiddag Kl. 10 præcis, i Skolelærer Nielsens Gaard; hvilket herved bekjendtgjøres. Viborg Auctionscontoir, den 4de April 1848. Chr. Koefoed.
Viborger Samler, 1848-04-04
Nyt Abonnement paa Viborg Stifts=Tidende fra 1ste April modtages paa alle kgl. Postcontoirer og for Viborg By og Omegn paa Bogtrykkeriet.
Viborger Samler, 1848-04-04
Til Efterretning for de flere Abonnenter, der ifølge tilstillet Regning Decbr. Termin endnu restere med Contingentets Erlæggelse, undlader jeg ikke at gjøre opmærksom paa, at med denne Uges Udgang ophører Avisens Tilsen delse til disse, der ikke forinden maatte have afgjort deres Regning. Udgiveren. Dette Blads udenlandske Artikel redig. af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-04-06
Stift, Fivor Tidende. Forsendes med Brevposten i Danmark og Hertugdømmerne. Torsdagen den 6 April 1818. Nr. 58. 76 Aarg.
Viborger Samler, 1848-04-06
Udenlandske Efterretninger. Storbritannien og Jrland. The Times siger om Prindsen af Preussen: "Vi glæde os over at være auctoriserede til at melde: at Hs. Kgl. Høihed ingenlunde - saaledes som nogle Efterretninger fra Fastlandet give at forstaae har noget at gjøre med den sørgelige Misforstaaelse, der den 18de og 19de Marts foranledigede Kampen imellem Garden og Folket i Berlin, Paa Grund af de befalinger, som den afdøde Konge - Frederik Wilhelm den Tredie udstedede i Aaret 1838, commanderede Prindsen ikke Tropperne. Alle de hidtil bekjendte Beretninger om Prindsens officielle eller personlige Jndblanden i hiin sørgelige Kamp med Folket eller under den derefter følgende Forbittrelse fra Folkets Side ere aldeles ubegrundede." – Et vigtigt Vidnesbyrd imod Magthaverne i Berlin, der vil blive afbenyttet imod alle dem, der foranledigede hiin Kampl. Om Frankerig bemærker the Times: "Staden, Paris har ganske og aldeles tilrevet sig Herredømmet over Frankerig, og desaarsag kunne de halvandethundredetusinde eller to hundredetusinde Mennesker, der med deres Skri give befalinger i Frankerigs Navn, let forenes til den aftalte Time paa ethvert Punct i Staden. Frankerig har i Virkeligheden ophørt at danne en Nation af 35 Mill. Mennesker; det er kun en Pariserrepublik, der beherskes af et af Pariserne indsat Timændsraad.
Viborger Samler, 1848-04-06
Frankerig. Paris, den 28de Marts. Jtalienerne i Paris, under Mazzinis Anførsel, indfandt sig den 27de paa Raadhuuset, hvor Lamartine tilsikkrede dem ogsaa Frankerigs Beredvillighed til stedse at opretholde Jtaliens Uafhængighed, ligesom han erklærede, at Frankerig vilde beskytte det italienske Gebeet imod enhver Jnvasion og stedse vise sig som Jtaliens sande uegennyttige Ven. Men Lamartine opfordrede dem tillige til af fredelig Vei at arbeide paa Jtaliens Regeneration, da Jtalien - saaledes som alle andre Lande – maatte overtage selv at bevirke sin Frihed.
Viborger Samler, 1848-04-06
Journalen Union vil vide med Bestemthed, at det engle Cabinet har ved Lord Normanby ladet meddele den franske Regjering, at England vil ansee det som en casus helli, naar Genua og Savoien indlemmes i Frankerig.
Viborger Samler, 1848-04-06
Sir Stratford Canning, der som overordentlig engelsk Gesandt var indtruffen til Berlin, skal senere være ankommen til Hamborg.
Viborger Samler, 1848-04-06
Den russiske Gesandt ved det preussiske Hof, Hr. v. Meyendorf har den 27de Marts med sin Familie og sit Gesandtskabspersonale forladt Berlin og Krigen med Rusland kan saaledes ansees for erklæret.
Viborger Samler, 1848-04-06
Ogsaa idag medbragte Posten ingen tydske Aviser.
Viborger Samler, 1848-04-06
Jndenlandske Efterretninger. Hs. Majestæt skal have besluttet sig for, ikke personlig at deeltage i Landkrigen, men i Søoperationerne. (Ab. A.)
Viborger Samler, 1848-04-06
Fra den engelske Regjering er i disse Dage ankommen et overordentligt Sendebud, en Slægtning af den i Kbhavn værende engelske Minister Wynn, med den Erklæring til Regjeringen, at dersom Preusserne gaae over den danske Stats Grændser, for at hjælpe Oprørerne, vil det være at ansee som en Krigserklæring fra Preussens Side mod England. Efter et kort Ophold i Kbhvn. er det nævnte Sendebud afgaaet til Berlin, for at communicere den preussiske Regjering den samme Erklæring, Armeebefaling. Fra 1ste April aftages Floret af Faner, Estandarter og Jnstrumenter. Fra samme Dag skulle ogsaa Officererne aflægge Floret og Feldttegnet.
Viborger Samler, 1848-04-06
Premierlieutenant v. Middelboe er ansat som Ordonantsoficier hos Krigsministeren. Dennes Adjutanter og Ordonants-Officerer ere, for at kunne kjendes som saadanne, befalede at anlægge et smalt Skjerf om den venstre Arm af Guld eller Sølv efter Epauletternes Farve. - Den Bataillonerne og Corpserne meddeelte Tilladelse at antage 4 Frivillige for hvert Compagni, udvides til Antagelsen af 6 pr. Compagni, og kunne Frivillige endvidere antages til at træde ind i de paa Grund af Sygdom eller Udeblivelse ledige Numere. Ligeledes kan det ved Cavalleriet under samme Betingelser tilstedes, at Frivillige, der ansees tjenstdygtige, antages naar Tjeneste til dem haves, eller de selv kunne gjøre sig beredne.
Viborger Samler, 1848-04-06
Corvetten "Galathea", command. af Capt. Prøsilius, afgik sydpaa i Tirsdags Morges, bugseret af Dampskibet "Hekla". - Corvetten Flora", command. af Capt. og Kmrikr. v. Dockum, lagde ud i Tirsdags Formiddag. - Kutter Neptun, command. af Premierliut. Smidt, udgik af Nytløb i Mandags Eftermiddag.
Viborger Samler, 1848-04-06
Dampskibet "Lolland er ifølge de paa Lolland boende Actionairers Ønske af Bestyrelsen stillet til Regjeringens, Disposition. (Fdl.)
Viborger Samler, 1848-04-06
Saasnart Conferentsraad Treschow erfarede, at Krigsministeren ønskede at erholde Dampskibe, og inden at nogen Jndbydelse til at kjøbe et saadant var udgaaet, tilskrev han sin Søn i Laurvig om strax at sende det derværende Conferentsraaden tilhørende Dampskib, 120 Hestes Kraft, herned, for at stille samme til Regjeringens Disposition. Dersom Skibet ved Brevets Ankomst har været i klar Stand, vil det forhaabentlig være i Kbhavn (Bl. Tid.) endnu i denne Uge.
Viborger Samler, 1848-04-06
Det kgl. danske Broderskab har udslettet Hertugen og Prindsen af Augustenborg samt Hertugen af Glücksborg af sin Medlemsliste, og de af dem til Selskabet givne Skiver skulle høitidelig brændes.
Viborger Samler, 1848-04-06
Kong Oscar skal have sendt et forrædersk Brev fra Hertugen af Augustenborg til Kjøbenhavn. Ogsaa siges, at Studenterne i Lund have tilbudt at assistere ved Kjøbenhavns Bevogtning, naar Militairet rykker ud. (Ab. Av.)
Viborger Samler, 1848-04-06
Samtlige paa de sidstafholdte Landmilicesessioner i Kongeriget udskrevne Recrutter af Jnfanteriet og Jægerne ere nu indkaldte. De i Nørrejylland Udskrevne skulle møde i Fredericia den 16de April. Ligeledes ere de 3 sidste Aars Frilodsmænd, forsaavidt de ikke ere udtagne til at vaabenøves som Forstærkningsrecrutter af Artilleriet, indkaldte for at uddannes og øves i Vaaben. De fra Nørrejylland skulle give Møde i Fredericia den 4de Mai. En Admiralitets-Ordre af 30te Marts paabyder at al heel- og halvbefaren Mandskab af hvilkensomhelst Alder samt al søvant og usøvant Mandskab fra 18 til 35, Aar, som staaer anført i Hovedrullen og ikke er i befriende Stilling, skal give Møde for Sessionen, for at deraf disse Mandskaber kan udtages et bestemt Antal til Statens Tjeneste. (Den 18de April er bestemt til Sessions Afholdelse her i Viborg.)
Viborger Samler, 1848-04-06
Efter at Hs. Maj. Kongen, i Henhold til det af Allerhøistsamme til de ved begge de Kongelige Livgarder staaende Holstenere og Lauenborgere allernaadigst givne Tilsagn, om at de, i den forestaaende Campagne, ikke skulde blive tvungne til at fægte imod deres Landsmænd, allerhøist havde befalet, at bemeldte Mandskaber, ved Garder nes Afmarsch til Armeen, skulde forblive her tilbage og forrette Vagttjeneste hos Deres Majestæter Enkedronningerne, har Hs. Majestæt fra disses Mandskaber modtaget allerunderdanigste Andragender, hvori de, udtrykkende deres Troskabs= og Hengivenheds Følelser for Kongen samt uden Forbehold forsikkrende, at ville tjene og kæmpe, selv imod deres Landsmænd, saalænge disse befinde sig i Oprør imod Hs. Majestæt, tillige allerunderdanigst bede om, ikke at vises nogen Mistro, hvorpaa de frygtede at see et Beviis, hvis de skulde forblive her tilbage. – Foranlediget heraf har Hs. Maj. Kongen, efter at meerbemeldte Gardere forinden af den tjenstgjørende Generaladjutant nøie vare blevne gjorte bekjendte med Allerhøistsammes Hensigt, i det forestaaende Feldttog, at bruge dem ved alle Leiligheder, hvor det maatte findes nødvendigt, og derefter mundtligen, Mand for Mand, havde gjentaget Bevidnelsen af deres ubrødelige Troskab imod Hs. Maj., – allern. tilladt dem at maatte følge med til Armeen. (Bl. Td.)
Viborger Samler, 1848-04-06
Hs. Maj. Enkedronning Caroline Amalia har tilFinantsministeriet indsendt 5000 Rbd., for der at holdes til Krigsministerens Disposition til Syges og Saaredes Pleie. - Hs. Durchl. Prinds Friedrich af Hessen har stillet 10,000 Rbd. til Krigsministerens Disposition, for at indkjøbe Heste for Artilleriet. Prinds Ferdinand har skjænket 1000 Rbd. (Fdl.)